Tigr yılğası

Tigr yä Diclä yılğası (törekçä Dicle, ğäräpçä دجلة‎‎ Dijlah) - Mesopotamiä töp ike yılğanıñ berse, ikençese - Yefrat yılğası. Yılğa ozınlığı - 1900 km. Yılğa başı - könyaq Törkiädä, Tawr tawlarında urnaşa häm Xazar susaqlağıçınnan başlana. Berençe 400 km. Törkiädä, annarı 44 km. Süriä häm Törkiä çigendä ağa. 1418 km. Ğiraq ilendä ağa. Basra şähäre yanında Tigr häm Yefrat yılğaları quşılıp Farsı qultığına ağa. Tigr yarında Ğiraq başqalası - Bağdad urnaşa. Şatt-äl-Ğärab (Tigr häm Yefrat quşılğannan soñ ağım) yarında port şähäre Basra urnaşa. Borınğı waqıtta Tigr buyında küp şumer qalaları urnaşqan bulğan: Nineviä, Ktesifon, Selevkiä. Şumernıñ Lagaş qalası 2400 b.e.q. yılda tözelgän kanal buyınça su belän tä'min itkän. Qoyar yılğalar İñ zur qoyar yılğaları - Zur häm Keçe Zab, Diala, Kerxe, Äl-Uzaym. Tigr yılğası möhim transport arteriäse bulıp tora. İsem Borınğı grek iseme - Τίγρης, Τίγρις - Tigris borınğı farsı tigra, ä ul şumer süzennän - ti-ig-ra kilep çıqqan, ber tärcemäse buyınça "tiz yılğa". Ğäräp telenä şumer telennän - Diclä bularaq kilä. Törle tellärdä Tigr iseme Sıltamalar Тигр, река // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.